余杭滚灯

余杭滚灯是浙江余杭一带个民间舞蹈，最早好追溯到南宋辰光，来源有抗击海盗、傩舞、庙会咾啥个讲法。。到二十世纪上半叶，余杭滚灯勒垃民间差些失传。1963年，经临平（现临平区）文化站干部恢复，余杭滚灯重新有人学有人演。改革开放仔么，翁梅乡（乃朝南苑街道）文化站重新组织起滚灯队。1997年，余杭滚灯勒垃“第六次全国万里边疆文化长廊建设现场会”丄获得金奖，箇末获得余杭区政府个重视，开始勒垃全区普及推广。2006年，余杭滚灯成为第一批国家级非物质文化遗产名录。2008年，余杭滚灯是浙江省唯一勒垃2008年夏季奥林匹克运动会个开幕式丄表演个节目。

传统个余杭滚灯技艺拢总有九套廿七隻动作，要拿两只大小相套，里向点仔蜡烛，外头盖绒布个竹编圆球抛出去接转来，完成滚灯表演。现在余杭区文化馆、中泰武校等地方也创新动作技艺。

 参考资料 

Category:中国非物质文化遗产
Category:杭州文化
Category:余杭区